ไฟแนนซ์ทูเดย์
วันนี้ขออนุญาตเก็บตกการแต่งตั้งคณะกรรมการของรัฐวิสาหกิจต่างๆ ของรัฐบาล ยิ่งลักษณ์ ชินวัตร
5 ธ.ค. 2555

“ทุกคนมีคุณค่า เพียงแต่มีโอกาสแสดงคุณค่าไม่เท่ากัน”
...วันนี้ขออนุญาตเก็บตกการแต่งตั้งคณะกรรมการของรัฐวิสาหกิจต่างๆ ของรัฐบาล ยิ่งลักษณ์ ชินวัตร เริ่มจากการแต่งตั้งคณะกรรมการในธนาคารออมสิน ครม.มีมติโละบอร์ดชุดเก่าแทบจะยกแผง แล้วตั้ง “ชูจิรา กองแก้ว” อดีตอธิบดีกรมบังคับคดี ขึ้นเป็นประธานกรรมการ




ชูจิรา นั้นเป็นที่รู้กันดีว่าใกล้ชิดแนบแน่นกับกลุ่มสีแดงมากกว่าใครๆ สามีของเธอเป็นเพื่อนสนิทของ สมชาย วงศ์สวัสดิ์ ชูจิรา ได้รับความไว้วางใจจาก สมชาย และเยาวภา วงศ์สวัสดิ์ เป็นอย่างมาก และนี่อาจจะเป็นการแต่งตั้งคนนอกกระทรวงการคลังมานั่งกำกับแบงก์ของรัฐ
กรรมการคนอื่นๆ เช่น 1.สุธรรม ศิริทิพย์สาคร 2.วัชรา ตันตริยานนท์ 3.อำนวย ปรีมนวงศ์ 4.จุฬารัตน์ สุธีธร 5.นงลักษณ์ พินัยนิติศาสตร์ ซีอีโอบริษัท ไทยคม 6.วุฒิพงศ์ วิบูลย์วงศ์ 7.ศ.พิเศษ วิศิษฏ์ วิศิษฎ์สรอรรถ 8.ศรกวี ปูรณโชติ อดีตผู้ช่วยกรรมการผู้จัดการ บล.เอกธำรง ที่ “กิตติรัตน์ ณ ระนอง” รองนายกฯ และ รมว.คลัง เคยเป็นผู้บริหารอยู่ 9.ประเสริฐ หลุยเจริญ 10.ขวัญชัย วงศ์นิติกร 11.ประภาศ คงเอียด ที่ปรึกษากฎหมาย สำนักงานปลัดกระทรวงการคลัง เมื่อวันที่ 2 ต.ค. 2555 12.ดร.จิ๊บ-ชัยธวัช เสาวพนธ์ ผู้สนิทแนบแน่นเป็นเพื่อนร่วมรุ่นมงฟอร์ตกับ “เสี่ยฮุก-บุญทรง เตริยาภิรมย์” ดร.จิ๊บ เป็นมือทำงานของพรรคเพื่อไทยในเมืองเชียงใหม่ 13.สุรชัย โฆษิตเสรีวงค์ ประธานเจ้าหน้าที่การเงิน บริษัท บางจากฯ
...แต่มันที่สุดต้องเอ็กซิมแบงก์ มีการเปลี่ยนตัวบอร์ดจาก เฉลิมชัย จีนะวิจารณะ อดีตผู้สมัคร สส.กทม. มาเป็น วิรุณ เกตุประกอบ อดีตผู้สมัคร สส.อุตรดิตถ์ มาเป็นกรรมการแทน